ભારતીય ટીમના ભૂતપૂર્વ કેપ્ટન મોહમ્મદ અઝહરુદ્દીનનું લગ્નજીવન ભારે ઉથલપાથલવાળું રહ્યું છે. એણે બે વાર લગ્ન કર્યા છે, પણ બંનેમાં એને છૂટાછેડા લેવા પડ્યા છે. એના પહેલા લગ્ન નૌરીન સાથે થયા હતા. નૌરીનથી એને બે પુત્ર થયા હતા. અઝહરે નૌરીનને તલાક આપીને બોલીવૂડ અભિનેત્રી સંગીતા બિજલાની સાથે લગ્ન કર્યા હતા. પરંતુ 2010માં અઝહર અને બેડમિન્ટન ખેલાડી જ્વાલા ગુટ્ટા સાથે અફેરના સમાચાર ચગ્યા બાદ સંગીતાએ અઝહરને છૂટાછેડા આપી દીધા હતા.